हुड्डा के समर्थकों ने प्रदेश अध्यक्ष तंवर का पुतला फूंक जताया रोष
पूर्वमुख्यमंत्री भूपेंद्र सिंह हुड्डा के समर्थकों ने शुक्रवार को कमेटी चौक पर कांग्रेस के प्रदेश अध्यक्ष अशोक तंवर के खिलाफ विरोध प्रदर्शन कर उनका पुतला फूंककर रोष जताया। युवा कांग्रेस नेता रणपाल संधु तथा हरिराम साबा की अगुवाई में एकत्रित हुए कांग्रेसी कार्यकर्ताओं ने अशोक तंवर के खिलाफ जमकर नारेबाजी की। रणपाल संधु ने कहा कि तंवर पूर्व मुख्यमंत्री भूपेंद्र सिंह हुड्डा पर गलत आरोप लगा रहे हैं। भूपेंद्र हुड्डा एक लोकप्रिय नेता हैं। उन्होंने मुख्यमंत्री रहते हरियाणा का चहुंमुखी विकास किया। भूपेंद्र सिंह हुड्डा ने कांग्रेस को हरियाणा में मजबूत करने का काम किया। इस दौरान कार्यकर्ताओं ने अशोक तंवर को प्रदेश अध्यक्ष के पद से हटाए जाने की मांग भी की। इस मौके पर कांग्रेस नेता पवन ढाकला ने कहा कि कांग्रेस में कुछ नेताओं के रूप में बुराइयां गई हैं। इन बुराइयों को पार्टी से दूर किया जाना जरूरी है।
इस अवसर पर पप्पू लाठर, अनिल राणा, वीरेंद्र लांबरा, रवि वाल्मीकि, सुभाष चौहान, सज्जन बड़ौता, कुलविंद्र संधु, अनिल कैमला, सोनू संधु, जोगिंद्र वाल्मीकि, गुरप्रीत थल, मेजर विर्क, रोहताश मलिक आदि कार्यकर्ता मौजूद रहे।
करनाल. अशोकतंवर का पुतला फूंकते हुड्डा के समर्थक।
hin_Deva hin_Deva awa_Deva awa_Deva